Der er regn på vej. Og der kommer meget.

Regn, regn og atter regn. Det har allerede været meget vådt flere steder i den forgangne uge. I løbet af onsdagsdøgnet kan der lokalt falde helt op mod 40 millimeter, vurderer DMI. Det svarer til, at der kan falde en halv måneds nedbør på bare ét døgn. Det vilde regnvejr betyder, at flere lige kører en ekstra gang forbi deres kolonihavehus for at se, om alt er okay. Oversvømmet Det var et ualmindeligt syn, som Jens Sørensen mødte, da han til tirsdag eftermiddag tog et smut forbi sit kolonihavehus i Aalborg. Han har haft kolonihavehuset, der ligger på Engenvej i Aalborg i godt og vel fire år. Når den kraftige regn viser sit ansigt, frygter han altid oversvømmelse. Han har planen klar, hvis regnen atter siler ned det kommende døgn. - Vi må ned og lægge plastik, der er ikke andet for. Politi opfordrer til forberedelse Også ved Ryå i Jammerbugt Kommune er vandstanden steget markant, og vi har formentligt langt fra set det værste. DMI varsler nemlig kraftig regn i aften og i morgen. Derfor er Nordjyllands Beredskab ekstra godt forberedte. - Vi har sandsække og pumper klar. Så sker der noget, uanset og det er vand, brand elelr redning - så er vi helt klar. Der kan falde helt op mod 40 millimeter regn. Af den grund kan det være en god idé at tage visse forholdsregler. - Det allerbedste er at forberede sig. - Man kan sikre, at vandet kan løbe væk fra huset. Sikre at kloakker er renset. Hvis man har udluftningskanaler i en kælder, kan man lukke dem ti, hvis de ligger i et område, hvor der er fare for vand. Se billederne fra Ryå her: